Košický región
Extrapolácie 2015
KOŠICE. V Slovenskom technickom múzeu sa dnes o 15.00 hod. uskutoční vernisáž jedinečnej výstavy dejín výpočtovej techniky EXTRAPOLÁCIE 2015. Na vernisáži bude prítomný legendárny vynálezca prvého slovenského analógového počítača Ivan Plander.
Prešovský región
MSR vo vyslobodzovaní zranených
PREŠOV. Siedmy ročník Majstrovstiev Slovenskej republiky vo vyslobodzovaní zranených osôb z havarovaných vozidiel s medzinárodnou účasťou sa bude konať v Prešove. Slávnostne ho otvoria dnes o 9.00 hod. na Hlavnej ulici pred Mestským úradom v Prešove.
Prešov číta rád
PREŠOV. Druhý deň knižničných osláv bude mať opäť bohatý program. Prebiehať bude paralelne vo všetkých pobočkách knižnice. Začne sa všade dnes o 8.30 hod. V Detskej knižnici Slniečko bude besedovať Petra Nagyová Džerengová, Valentín Šefčík v pobočke na Sídlisku Sekčov, Ondrej Nagaj na Sídlisku 2, Zuzana Csontosová v pobočke na Sídlisku 3 a Andrea Gregušová v pobočke na Sídlisku Šváby. Rovnako o 8.30 hod. začnú besedovať aj Zuzana Cigánová na Konzervatóriu D. Kardoša, Peter Holka na Evanjelickom gymnáziu a Katarína Tholtová na SOŠ podnikania. Braňo Jobus začne o 8.45 hod. na ZŠ Májové námestie. Jana Pronská a Zuzana Cigánová budú besedovať o 10.00 hod. v modrom salóniku v Centrálnej požičovni (Levočská 1), v tom istom Antónia Mačingová porozpráva o štíhlom stravovaní v ďalších priestoroch Centrálnej požičovne. Odborný seminár Poklady v knihách ukryté bude v prednáškovej sále (Hlavná 139) o 10.00 hod. Ďalší maratón besied začne o 10.30 hod: Petra Nagyová Džerengová (Detská knižnica Slniečko), Valentín Šefčík (Sídlisko Sekčov), Ondrej Nagaj (Sídlisko 3), Andrea Gregušová (ZŠ Ľubotice), Braňo Jobus (ZŠ Ľubotice), Zuzana Csontosová (Mestská knižnica Sabinov), Katarína Tholtová (Gymnázium Konštantínova).
Dušan Baláž
PREŠOV. Významný maliar Dušan Baláž uvedie pri príležitosti svojho životného jubilea výstavuDo podstaty ženy. Vernisáž sa uskutoční dnes o 17.00 hod. v Galérii Átrium.
U nás lepšie ako doma
PREŠOV. Slávnostné popoludnie venované 90. výročiu založenia knižnice a talkshow s hosťami festivalu bude dnes o 14.00 hod. v sále PKO Čierny orol. Hudobným hosťom bude Katka Koščová.
Eko festival
PREŠOV. Eko festival bude v Ekoparku Holá hora pokračovať aj dnes. Začne sa Ornitologickými sledovačkami - pozorovaním vtáčikov ďalekohľadom, ukážkami odchytu náletových sietí a krúžkovania a návodom na výrobu vtáčích búdok a kŕmidiel pre vtáčiky. Tvorivé dielne, počas ktorých sa bude z odpadu vyrábať aj plastový had, začnú o 14.00 hod.
Kabaret
PREŠOV. Svetoznámy muzikál Kabaret, na motívy divadelnej hry, zavedie do medzivojnového Berlína v čase zúfalej nezamestnanosti, keď sa nenápadne rodí politická strana na čele s Adolfom Hitlerom. Začiatok je v historickej budove DJZ dnes o 18.30 hod.
Elton John
PREŠOV. Hudobné skladby úspešného anglického speváka a klaviristu Eltona Johna, vyznačujúce sa výraznou melodikou s modernými trendmi pop hudby, budú znieť vo Hvezdárni a planetáriu dnes o 18.00 hod. Uvádzať bude Juraj Humeňanský.
Pub Quiz
PREŠOV. Schopnosti a šikovnosť sa budú testovať počas Pub Quizu dnes o 20.00 hod. vo Wave clube.
Intu hry
PREŠOV. Hry intuitívnej pedagogiky sú na programe Čajovne Balalajka dnes o 16.00 hod.
Módna prehliadka 60 plus
BARDEJOV. Dnes od 16.00 mestská organizácia Jednoty dôchodcov Slovenska pozýva do Seniorcentra na Toplianskej ulici na Módnu prehliadku 60 plus – Trendy jesennej a zimnej módy 2015. Modely firmy Móda Pamela predvádzajú seniorky a seniori 1. MO JDS v Bardejove.
Najdôležitejšie správy z východu Slovenska čítajte na Korzar.sme.sk.